ฟุตบอลทีมชาติซีเรีย

ฟุตบอลทีมชาติซีเรีย () เป็นทีมฟุตบอลตัวแทนของประเทศซีเรีย อยู่ภายใต้การบริหารของสหพันธ์ฟุตบอลซีเรีย ซึ่งเป็นหน่วยงานที่ทำหน้าที่ดูแลฟุตบอลในประเทศซีเรีย ซีเรียไม่เคยผ่านเข้าไปเล่นในฟุตบอลโลกรอบสุดท้าย แต่เคยเข้าถึงรอบคัดเลือกรอบที่สี่ของฟุตบอลโลก 2018 ปัจจุบันพวกเขาถูกฟีฟ่าสั่งห้ามไม่ให้ลงเล่นเกมเหย้าในประเทศมาตั้งแต่เดือนธันวาคม 2010

ประวัติ 
ซีเรียได้เข้าร่วมแข่งขันรอบคัดเลือกของฟุตบอลโลก 1950 และ 1958 นับเป็นหนึ่งในสองทีมจากภูมิภาคนี้ที่ได้เข้าร่วมแข่งขันรอบคัดเลือก ต่อมาระหว่าง ค.ศ. 1958 ถึง 1961 ทีมชาติซีเรียได้รวมกับทีมชาติอียิปต์เพื่อก่อตั้งฟุตบอลทีมชาติสาธารณรัฐสหรัฐอาหรับ แม้ว่าสถิติการแข่งขันของทีมชาติจะถูกฟีฟ่านับเป็นของอียิปต์ก็ตาม ต่อมาในฟุตบอลโลก 1966 รอบคัดเลือก ซีเรียเป็นหนึ่งในสองทีมจากโซนเอเชียร่วมกับอิสราเอลที่ย้ายไปเล่นในรอบคัดเลือกโซนยุโรป โดยในตอนแรก พวกเขาอยู่ในกลุ่มเดียวกับสเปนและสาธารณรัฐไอร์แลนด์ อย่างไรก็ตาม พวกเขาได้คว่ำบาตรในการแข่งขันรอบคัดเลือก หลังจากที่ฟีฟ่าลงมติให้ทีมจากเอเชียและแอฟริกาผ่านเข้ารอบได้เพียงทีมเดียวเท่านั้น

ซีเรียไม่เคยผ่านเข้าไปเล่นในรอบสุดท้ายของฟุตบอลโลก โดยในฟุตบอลโลก 1986 รอบคัดเลือก พวกเขาพ่ายแพ้ต่ออิรัก ต่อมาในฟุตบอลโลก 2014 รอบคัดเลือก พวกเขาถูกสั่งห้ามไม่ให้แข่งขันเนื่องจากมีการใช้งานผู้เล่นที่ลงทะเบียนผิดกฎ

เดือนธันวาคม ค.ศ. 2012 ซีเรียเอาชนะอิรักในนัดชิงชนะเลิศของฟุตบอลชิงแชมป์แห่งชาติเอเชียตะวันตก ทำให้พวกเขาสามารถคว้าถ้วยรางวัลใบแรกในประวัติศาสตร์ทีมชาติได้ อย่างไรก็ตาม ในการแข่งขันเอเชียนคัพ ทีมตกรอบแบ่งกลุ่มทั้ง 6 ครั้งที่พวกเขาได้เข้าร่วมแข่งขัน

นับตั้งแต่ที่สงครามกลางเมืองซีเรียได้เกิดขึ้นภายในประเทศ ซีเรียถูกสั่งห้ามไม่ให้ลงแข่งขันเกมเหย้าภายในประเทศ โดยในฟุตบอลโลก 2018 รอบคัดเลือก พวกเขาลงเล่นเกมเหย้าทั้งหมดที่ประเทศมาเลเซีย และในครั้งนั้น ซีเรียสามารถผ่านเข้าถึงรอบคัดเลือกรอบที่สี่ ก่อนที่จะแพ้ออสเตรเลียด้วยผลประตูรวม 3–2

สถิติการแข่งขัน

ฟุตบอลโลก

ดูเพิ่ม 
 ฟุตบอลทีมชาติซีเรียรุ่นอายุไม่เกิน 23 ปี
 ฟุตซอลทีมชาติซีเรีย
 ฟุตบอลหญิงทีมชาติซีเรีย
 สหพันธ์ฟุตบอลซีเรีย
 ฟุตบอลในประเทศซีเรีย
 กีฬาในประเทศซีเรีย

อ้างอิง

แหล่งข้อมูลอื่น 

 Syria national team on FIFA.com
  Official website of Syrian Arab Federation of Football
 Syria national team on Goalzz.com
  Syria national team on Super.ae
  Syria national team on Kooora.com

ซีเรีย
ฟุตบอลในประเทศซีเรีย